જો પાટીદાર સંદેશ જાગૃત અખબાર હોય, તો ક્યારેય ગંગારામભાઈને સવાલ કર્યો છે કે શ્રી મનસુખભાઈ અને નેમની ટીમની લગામ કેમ નથી ખેંચતા? સમાજની એક કારોબારીમાં લીધેલા નિર્ણય પર ઘણી વખત બીજી કારોબારી સુધી કોઈ કામ કેમ નથી કરતા. દાખલા તરીકે, બે કારોબારી અગાઉ, સમાજના કામ કરવા માટે અમુક પેટા સમિતિઓ રચવાનું નક્કી કરેલ હતું. તો તેના પર ગઈ કારોબારીમાં ફક્ત સમિતિઓની ફરજો જ જાહેર કરવામાં આવી. જ્યારે અત્યાર સુધીમાં સમિતિના કન્વીનરો નીમાઈ જવા જોઈતા હતા. તે માટે કારોબારી સભ્યો ને પ્રોત્સાહિત કરવામાં કેમ ગંગારામભાઈ ઢીલા પડે છે? દરેક કારોબારી સભ્ય ઓછામાં ઓછા એક પેટા સમિતિનો સભ્ય હોવો જ જોઈએ, એવી સજ્જડ કાર્યપ્રણાલી સમાજમાં કેમ નથી લાગુ કરતા, શ્રી ગંગારામભાઈ? આવા સવાલ ઉપર જ્યારે લખશો, ત્યારેજ સમાજના હીતમાં લખ્યું ગણાશે અને નિષ્પક્ષ રીતે લખ્યું એમ લોકો માનસે.